internet vaartha 162 Views
కరాచీ : పాకిస్థాన్‌ క్రికెటర్‌ షాహిద్‌ అఫ్రిది కూతురుకు చెందిన వార్త ఒకటి ఇంటర్నేట్లో కనిపిస్తుంది. ఆమె చనిపోయిందని ఒక ఫోటోను ఆన్‌లైన్‌లో పెట్టారు.ఇది ఇప్పుడు వైరల్‌ అయింది. గులాబి రంగు దుస్తుల్లో ఉన్న ఆ బాలిక పైన, గులాబి పూలు పరిచారు. అది చనిపోయినట్లుగా ఉంది. కాగా ఈ ఫోటో కొద్ది రోజులుగా ఇంటర్నెట్లో చక్కర్లు కొడుతుంది.అయితే ఇవన్నీ పుకార్లే, ఇందుకు సంబంధించి అసలు నిజం మరోలా ఉంది.మూడు వారాల క్రితం సామాజిక అనుసంధాన వేదిక ట్విటర్‌లో ఆఫ్రిది పోస్టు చేశాడు. కాగా తన కూతురు ఆసుపత్రిలో ఉన్న పోటోను పోస్టు చేసి గెట్‌ వెల్‌ సూన్‌ అమ్సారా అని పోస్టు చేశాడు. అమ్సారా అఫ్రిది కూతురు. అయితే ఏప్రిల్‌ 25వ తేదీ నుంచి ఆమ్సారా క్యాన్సర్‌తో చనిపోయిందని పుకార్లు వచ్చాయి. ఇందుకు సంబంధించిన ఒక వీడియోను నెట్లో పోస్ట్‌ చేశారు. ఇది వైరల్‌ అయింది.ఒక వైపు ఆమె చనిపోయిందంటూ పుకార్లు నెట్లో హల్‌చల్‌ చేస్తుండగా, ఆమె మాత్రం ఆసుపత్రిలో సర్జరీ చేయించుకుందని తెలుస్తుంది. అంతేకాదు, ఆమె బాగా రికవరీ అయింది. కానీ సోషల్‌ మీడియాలో మాత్రం ఆమె పైన పుకార్లు వచ్చాయి.